Diari Oficial de la Generalitat Valenciana


Sumari del DOGV 5414, del 26-12-2006 (2006/14520)

ORDRE de 23 de novembre de 2006, de la Conselleria de Territori i Habitatge per la qual es declaren sis reserves de fauna en la Comunitat Valenciana.
-----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/11/23/(1)/dof/vci/html**

### Dades del document

Número de DOGV
:   5414

Data del DOGV
:   26-12-2006

Secció del DOGV
:   I. DISPOSICIONS GENERALS

Número del document
:   2006/14488


Data del document
:   23-11-2006

Organisme emissor
:   Conselleria de Territori i Habitatge

Tipus de document
:   Ordre

Correcció d'errades

 Descriptors 

:   * Pobla de Benifassà, la
    * Torrent
    * Ayora
    * Vallanca
    * Sagunt
    * Morella
    * fauna
    * protecció de la fauna
    * reserva natural
    * legislació

ORDRE de 23 de novembre de 2006, de la Conselleria de Territori i Habitatge per la qual es declaren sis reserves de fauna en la Comunitat Valenciana. [2006/14205]  
El Decret 32/2004, de 27 de febrer, del Consell de la Generalitat Valenciana, pel que es crea i regula el Catàleg valencià d'espècies de fauna amenaçades i s'establixen categories i normes per a la seua protecció, crea en l'article 12 la figura de reserva de fauna, a fi de dotar d'un règim de protecció específic aquells espais de relativament xicoteta extensió que continguen poblacions excepcionals d'espècies de fauna silvestre, alberguen temporalment algunes d'aquestes en fases vitals crítiques per a la supervivència o siguen objecte de treballs continus d'investigació.  
Les reserves que es declaren complixen aquests criteris, i es consideren espais d'especial interés per a les espècies que en cada cas s'esmenten.  
La tramitació d'aquesta ordre s'ha ajustat al que disposa l'art. 12 del Decret 32/2004 citat.  
Per tot l'anterior i d'acord amb el que establix el Decret 32/2004, del Consell de la Generalitat Valenciana, pel qual es crea i regula el Catàleg valencià d'espècies de fauna amenaçades i s'establixen categories i normes per a la seua protecció  
ORDENE  
Article 1  
1. Es declaren les següents reserves de fauna:  
Barranc del Salt (la Pobla de Benifassà)  
Bassa de Vallivana (Morella)  
Barranc de l'Horteta (Torrent)  
Palancares de Meca (Ayora)  
Llanos del Pinar (Vallanca)  
Bassa Rampetes (Sagunt)  
2. S'aproven les normes de protecció de les reserves de fauna el contingut de les quals està constituït per les limitacions d'ús i actuacions de conservació de cada una de les reserves.  
3. Les normes de protecció i les determinacions específiques de cada reserva de fauna estan previstes en l'annex a la present ordre.  
Article 2  
En els principals accessos a les reserves de fauna, s'instal·laran senyals indicadors segons el model determinat per la Conselleria de Territori i Habitatge.  
Article 3  
Per a l'adequada conservació i gestió de les reserves s'executaran les actuacions indicades en les normes de protecció, les quals poden ser subvencionades per la Conselleria de Territori i Habitatge.  
Article 4  
Correspon la gestió d'aquestes reserves al propietari del terreny, sota la supervisió de les direccions territorials de la Conselleria de Territori i Habitatge i l'informe previ vinculant de la Confederació Hidrogràfica del Xúquer, en cas d'afectar el domini públic hidràulic.   
Els directors territorials poden concedir autoritzacions per a la realització d'activitats educatives, científiques i conservacionistes que s'hagen d'efectuar en la reserva, o per a l'alçament excepcional de prohibicions establides en aquesta ordre, a excepció que afecten espècies catalogades en perill d'extinció, d'acord amb el que disposa el Decret 32/2004, del Consell de la Generalitat, pel qual es crea i regula el Catàleg valencià d'espècies de fauna amenaçades i establix categories i normes per a la seua protecció.  
Disposició final  
La present ordre entrarà en vigor l'endemà de la publicació en el Diari Oficial de la Generalitat.   
València, 23 de noviembre de 2006. . El conseller de Territori i Habitatge: Esteban González Pons.  
ANNEX  
RESERVA: BARRANC DEL SALT  
Límits: La reserva se situa sobre la forest pública CS-1001 la Tenalla, en el terme municipal de la Pobla de Benifassà. Els límits de la reserva, limítrofs amb els de l'estació biològica Mas del Peraire estan definits per un polígon els vèrtexs del qual estan marcats per les següents coordenades UTM sobre el fus 30, datum europeu:  
 X Y   
1 357646 4511520   
2 763069 4511953   
3 074549 4512044   
4 283204 4512107   
5 999237 4511890   
6 134678 4511730   
7 759137 4511645   
8 437493 4511568   
9 405872 4511496   
43 042810 4511540   
26 078995 4511452   
64 460129 4511496   
23 000716 4511466   
85 381385 4511564   
87 042719 4511564   
78 251815 4511598   
48 335700 4511605   
86 421058 4511508   
Superfície projectada: 21,725 ha  
Terme municipal: la Pobla de Benifassà  
Titularitat: pública  
Sol·licitant: ofici  
Espècies prioritàries:  
Cranc de riu ibèric (Austropotamobius pallipes)  
Normes de protecció:  
Limitacions d'ús:  
. Alteracions geomorfològiques del terreny. En particular, es prohibix qualsevol obra que implique alteració del curs d'aigua actual o qualsevol altra que produïsca modificacions en l'entorn de la reserva.  
. Amb caràcter general es prohibix qualsevol actuació que puga suposar un detriment quantitatiu o qualitatiu dels ambients aquàtics (brolladors i basses) de la reserva.  
. Abocament de materials sòlids o líquids, incloses restes d'animals no autoritzats.  
. Alteració no autoritzada de la vegetació.  
. Destrucció o modificació de tanques, cartells i altres instal·lacions.  
. Captura no autoritzada de qualsevol exemplar de la fauna silvestre.  
. Introducció de qualsevol exemplar de fauna autòctona o al·lòctona.  
. Destrucció o alteració de les condicions dels punts i làmina d'aigua existents.  
. Es prohibix la pesca, com també la producció de sorolls molestos per a la fauna.  
. Es prohibix la realització de pràctiques de barranquisme.  
Actuacions de conservació:  
. Ha de realitzar-se un seguiment periòdic de les poblacions de cranc de riu ibèric .control primaveral i tardorenc. i d'altres espècies existents en la reserva.  
. Es realitzarà un seguiment dels nivells de basses a fi de garantir la idoneïtat de les condicions de conservació de la comunitat aquàtica.  
. Reforçaments poblacionals de crancs, en cas de necessitat justificada amb les degudes precaucions per a no afectar la població natural.  
. Millora del medi i aprofundiment de punts d'aigua com a reservoris de fauna, si es considera necessari.  
. Seguiment dels macròfits aquàtics i en cas de grans avingudes, reforçament amb plantes procedents de llocs pròxims.   
. Control i eradicació d'espècies exòtiques: Gobi (Gobio gobio) i altres.  
. Establiment d'un nucli de cria en la mateixa conca del barranc del Salt, d'acord amb el protocol establit en el Pla d'acció del cranc de riu ibèric. Control del cranc de riu americà i altres espècies exòtiques existents en el pantà d'Ulldecona a fi d'evitar que arriben al barranc.  
RESERVA: BASSA DE VALLIVANA  
Límits: la reserva forma part del santuari de Vallivana, que pertany a l'Ajuntament de Morella i els seus límits estan definits per un polígon els vèrtexs del qual estan marcats per les següents coordenades UTM sobre el fus 30, datum europeu:  
 X Y  
1 098088 4492407  
2 869865 4492401  
3 418872 4492392  
4 732446 4492397  
Superfície projectada: 0,018 ha  
Terme municipal: Morella  
Titularitat pública  
Sol·licitant: Ajuntament de Morella  
Espècies prioritàries: Ofegabous (Pleurodeles waltl)  
Normes de gestió  
Limitacions d'ús:  
. Extracció d'aigua, excepte en cas d'emergència (incendis).  
. Abocament de materials sòlids o líquids.  
. Alteració no autoritzada de la vegetació.  
. Destrucció o modificació de tanques, cartells i altres instal·lacions.  
. Captura no autoritzada de qualsevol exemplar de la fauna silvestre.  
. Introducció i reforçament de poblacions, no autoritzada.  
. Utilització de nanses i arts de pesca amb xarxa.   
. Neteja no autoritzada del fons de la bassa.  
Actuacions de conservació:  
. S'ha de mantindre una làmina d'aigua compatible amb el manteniment de l'espècie, almenys en una desena part de la superfície màxima de la bassa.  
. Ha de realitzar-se un seguiment periòdic de les poblacions d'ofegabous, és imprescindible realitzar 1 cens mínim anual  
. Reforçaments poblacionals d'ofegabous, en cas de considerar-se necessari.  
. Instal·lació d'un cartell informatiu.  
. Instal·lació d'una canalització que reculla les aigües de la teulada de la casa forestal a fi d'assegurar la no-dessecació de la bassa.   
. Instal·lació d'una tanca a fi de controlar l'accés a la bassa. La malla ha de tindre una llum àmplia per a permetre l'eixida d'animals a l'exterior.  
. Es realitzaran les adequacions necessàries que garantisquen l'absència d'episodis d'ofegament de fauna silvestre per impossibilitat de fuga, per exemple instal·lant una rampa.  
. Instal·lació d'una trampa de sediments i residus sòlids a l'entrada de les aigües d'escorrentia procedents de l'esplanada del santuari.  
RESERVA: BARRANC DE l'HORTETA  
Límits: Els límits de la reserva coincidixen exactament amb els del domini públic del barranc, des d'aigües amunt de la confluència del barranc de la Bóta fins a la Carrasquera, tot això en el terme municipal de Torrent.  
 X Y  
839794 4365086   
494745 4365046   
245656 4365410   
357996 4365372   
010940 4365477   
927901 4365438   
085352 4365790   
519126 4365761   
751582 4365796   
677309 4365831  
287690 4366034   
844148 4366057   
Superfície projectada: 11,342 ha  
Terme municipal: Torrent.  
Titularitat: Pública.  
Sol·licitant: Ajuntament de Torrent  
Espècies prioritàries: petxinots (Unio elongatulus i Anodonta cygnea)  
Normes de protecció:  
Limitacions d'ús  
. Alteracions geomorfològiques del terreny. En particular, es prohibix qualsevol obra que implique demolicions, excavacions o qualsevol altra que produïsca modificacions de l'entorn i en especial, aquelles que alteren el seu funcionament hidrològic.  
. Extracció d'aigua amb qualsevol finalitat.  
. Abocament de materials sòlids o líquids.  
. Utilització d'herbicides i fitosanitaris per al control de vegetació aquàtica i riberenca.  
. Captura no autoritzada de qualsevol exemplar de fauna silvestre.   
. Destrucció o modificació de tanques, cartells i altres instal·lacions.  
Introducció i reforçament de poblacions i el trasbals de les següents espècies piscícoles; gambúsia, carpa, carpí vermell i perca americana, com també del cranc de riu americà i de qualsevol altra espècie exòtica de fauna i flora.   
Circulació motoritzada fora dels camins habilitats per a això.  
. Incomplir limitacions d'accés establides en la senyalització corresponent.  
. Les actuacions de maneig de vegetació aquàtica i riberenca han de realitzar-se sota la supervisió dels serveis tècnics de la Conselleria de Territori i Habitatge.  
Actuacions de conservació:  
. Ha de realitzar-se un seguiment periòdic de les poblacions de Unio elongatulus, duent a terme un mostratge anual.  
. Seguiment de la fauna íctica, per a assegurar la presència d'allotjadors que garantisquen el desenvolupament del cicle vital dels petxinots.  
. Control de les distintes aportacions hídriques existents actualment, assegurant el manteniment d'aquests.  
. Neteja i eliminació de vegetació riberenca al·lòctona que es troba invadint el llit del barranc.  
. Plantació de vegetació palustre, tant arbòria com arbustiva.  
. Reforçament de poblacions per mitjà de reintroducció de peixos infestats o d'exemplars adults de Unio elongatulus, sempre que les prospeccions realitzades ho consideren necessari.  
RESERVA: PALANCARES DE MECA  
Límits: la reserva constituïx la parcel·la cadastral 22 del polígon 75 d'Ayora i els seus límits estan definits per les línies rectes que unixen els punts marcats per les següents coordenades UTM sobre el fus 30, datum europeu:  
 X Y   
208683 4315371   
786741 4315367   
732732 4315040   
197372 4314740   
530846 4314706   
014155 4314689   
471064 4314746   
034427 4314803   
769682 4314845   
061065 4314854   
077552 4314848   
926192 4314823   
166039 4314884   
Superfície projectada: 22,191 ha  
Terme municipal: Ayora  
Titularitat: Privada  
Espècies prioritàries: Xoriguer menut (Falco naumanii) i aus estepàries, en general.  
Normes de protecció:   
Limitacions d'ús:  
. Es mantindran les edificacions tradicionals i elements constructius existents en la propietat sempre que tinguen un particular interés per a la conservació de l'espècie.  
. Qualsevol rehabilitació o modificació constructiva es realitzarà assegurant la conservació dels llocs de nidificació del xoriguer i sota els criteris i supervisió de la Conselleria de Territori i Habitatge.  
. Utilització de pesticides o altres productes químics que resulten perjudicials per als xoriguers.  
. Es prohibix qualsevol modificació d'usos del sòl o transformació de cultius que resulte perjudicial per a la conservació de l'espècie.  
. Destrucció o modificació de tanques, cartells i altres instal·lacions.  
. Captura no autoritzada de qualsevol exemplar de la fauna silvestre.  
. Es prohibix la circulació de quads, motos i vehicles tot terreny aliens a la propietat, per la reserva.  
Actuacions de conservació:  
. Ha de realitzar-se un seguiment exhaustiu de les parelles de xoriguer menut nidificants, com també dels seus paràmetres reproductors.  
. Accions que tendeixen a incrementar el nombre de parelles reproductores i facilitar l'expansió de l'espècie a nous territoris; rehabilitar les estructures necessàries per a això i instal·lar teules respirador per a facilitar l'accés a les zones de nidificació, utilitzant si és necessari caixes-niu en els pal.  
. Realitzar modificacions estructurals que impedisquen l'accés dels predadors als nius.  
. Actuacions de millora en l'hàbitat circumdant, com a manteniment de guarets i construcció de tanques i límits amb vegetació natural.  
. Instal·lació d'un cartell informatiu.  
RESERVA: LLANOS DEL PINAR  
Límits: la reserva constituïx les parcel·les cadastrals 300 i 363 del polígon 14 de Vallanca, propietat en la seua totalitat de l'Ajuntament de Vallanca. No es detallen les coordenades a causa de l'existència de nombrosos enclavaments en l'interior de les parcel·les.  
Superfície projectada: 559,44 ha  
Terme municipal: Vallanca  
Titularitat: Municipal  
Espècies prioritàries: alosa de Dupont  
Normes de protecció  
Limitacions d'ús:  
. Es prohibix qualsevol modificació d'usos del sòl o transformació de cultius que resulte perjudicial per a la conservació de l'espècie.  
. Es mantindran les edificacions tradicionals i elements constructius existents en la propietat sempre que tinguen un particular interés per a la conservació de l'espècie.  
. Qualsevol modificació de l'ús actual del sòl ha de ser avaluada i justificada la seua absència d'impacte sobre l'espècie. En particular, no s'aprovarà cap projecte de repoblació o gestió forestal en l'àrea.  
. Es prohibix la utilització de pesticides o altres productes químics que resulten perjudicials per a les aloses.  
. Es prohibix la destrucció o la modificació de tanques, cartells i altres instal·lacions.  
Actuacions de conservació:  
. Ha de realitzar-se un seguiment exhaustiu de les parelles d'alosa de Dupont nidificants, com també dels seus paràmetres reproductors.  
. Es realitzarà un estudi de la càrrega ramadera actual, així com de l'òptima per a l'espècie, a fi d'incentivar el manteniment de la ramaderia, en la densitat adequada en la zona.  
. Igualment, s'estudiarà la conveniència de mantindre els cultius actuals, així com l'aprofitament de plantes aromàtiques a fi d'incentivar o desincentivar aquestes activitats.  
. Actuacions de millora en l'hàbitat circumdant, com a manteniment de guarets i construcció de tanques i límits amb vegetació natural.  
. Creació de punts d'aigua per a la fauna silvestre.  
. Instal·lació d'un cartell informatiu.  
RESERVA: BASSA RAMPETES.  
La reserva se situa en la marjal dels Moros, zona humida inclosa en el Catàleg aprovat pel Consell i propietat de la Generalitat Valenciana.  
Límits: la reserva constituïx les parcel·les cadastrals 525, 526, 527 i 528 del polígon 38 de Sagunt i els seus límits estan definits per les línies rectes que unixen els punts marcats per les següents coordenades UTM sobre el fus 30, datum europeu:  
 X Y   
1 578452 4389427   
2 612946 4389449   
3 198479 4389481   
4 208313 4389482   
5 134341 4389460   
6 318909 4389481   
7 247234 4389453   
8 161939 4389435   
9 840321 4389409   
93 663836 4389388   
70 322989 4389380   
35 182107 4389392   
57 450438 4389411   
72 661715 4389427   
Superfície projectada: 0,79 ha  
Terme municipal: Sagunt.  
Titularitat: Generalitat Valenciana.  
Espècies prioritàries: Fartet (Aphanius iberus)  
Normes de protecció:   
Limitacions d'ús:  
Alteracions geomorfològiques del terreny. En particular, es prohibix qualsevol obra que implique demolicions, excavacions o qualsevol altra que produïsca modificacions de l'entorn i en especial, aquelles que alteren el seu funcionament hidrològic.  
Alteració no autoritzada de la vegetació.  
Extracció d'aigua amb qualsevol finalitat.  
Abocament de materials sòlids o líquids.  
Captura no autoritzada de qualsevol exemplar de fauna silvestre.   
. Utilització de nanses i arts de pesca amb xarxa.   
Destrucció o modificació de tanques, cartells i altres instal·lacions.  
Introducció i reforçament de poblacions i el trasbals de les següents espècies piscícoles; gambúsia, carpa, carpí vermell i perca americana així com del cranc de riu americà i de qualsevol altra espècie exòtica de fauna i flora.   
Incomplir limitacions d'accés establides en la senyalització corresponent.  
Actuacions de conservació:  
. Ha de realitzar-se un seguiment periòdic de les poblacions de fartet, és imprescindible realitzar un inventari mínim anual.  
. Reforçaments poblacionals de fartet, així com d'espècies de flora tant aquàtiques com de ribera.


Còpia Permalink ELI